open-index/open-wikipedia-markdown huggingface dataset:
In Your Eyes (Niamh Kavanagh’n kappale)

**In Your Eyes** oli vuoden 1993 Eurovision laulukilpailun voittajakappale. Sen esitti Niamh Kavanagh englanniksi ja se oli Irlannin viides maan seitsemästä voitosta. Kappale sai 187 pistettä, voittaen seuraavaksi tulleen Ison-Britannian 23 pisteellä. Kappaleen esiintymisnumero oli 14.

Kappale oli Irlannissa vuodein myydyin single ja meni brittilistoillekin sijalle 24. 

## Lähteet

## Aiheesta muualla

* Kappaleen sanat
Rock ’n’ Roll Kids

**Rock 'n' Roll Kids** oli vuoden 1994 Eurovision laulukilpailun voittajakappale. Sen esittivät Paul Harrington & Charlie McGettigan englanniksi ja se oli Irlannin kuudes maan seitsemästä voitosta. Kappale sai 226 pistettä, voittaen seuraavaksi tulleen Puolan 60 pisteellä. Kappale oli myös viisuhistorian ensimmäinen yli kaksisataa pistettä saanut kappale. Kappaleen esiintymisnumero oli kolme.

Kappale menestyi kaupallisesti huonosti ja se jäi samana vuonna Eurovision laulukilpailun väliaikanumerossa läpimurron tehneen Riverdancen varjoon. 

## Lähteet

## Aiheesta muualla

* Kappaleen sanat
Everybody

”**Everybody**” on Tanel Padarin, Dave Bentonin ja 2XL-yhtyeen englanniksi esittämä kappale, jolla Viro voitti vuoden 2001 Eurovision laulukilpailun. Kyseessä on toistaiseksi ainoa Viron voitto Eurovision laulukilpailuissa. Ivar Mustin säveltämä ja Maian-Anna Kärmasin säveltämä kappale sai 198 pistettä, voittaen seuraavaksi tulleen Tanskan 22 pisteellä. Kappaleen esiintymisnumero oli 20.

Kappale menestyi heikohkosti, eikä sen singleä julkaistu kuin muutamassa Euroopan maassa.

## Lähteet

## Aiheesta muualla
* Kappaleen sanat
Everyway That I Can

**Everyway That I Can** oli vuoden 2003 Eurovision laulukilpailun voittajakappale. Sen esitti Sertab Erener englanniksi, ja se on Turkin ensimmäinen ja toistaiseksi ainoa voittokappale. Kappale sai 167 pistettä voittaen seuraavaksi tulleen Belgian vain kahdella pisteellä ja kolmanneksi tulleen Venäjän vain kolmella pisteellä. Kappaleen esiintymisnumero oli 4. 

Kappale menestyi kaupallisesti erittäin hyvin, ja se nousi listoille ympäri Euroopan. Kappale olikin yksi neljästätoista kappaleesta, jotka valittiin vuonna 2005 Eurovision laulukilpailun viisikymmenvuotista taivalta juhlistavaan Congratulations-tapahtumaan ehdokkaaksi kaikkien aikojen euroviisuksi, ja se sijoittui siinä yhdeksänneksi.

## Lähteet
Mikheil Korkia

**Mikheil Šotas dze Korkia** (, ; 10. syyskuuta 1948 Kutaisi, Georgian SNT – 7. helmikuuta 2004 Tbilisi) oli georgialainen Neuvostoliittoa edustanut koripalloilija.

Korkia suoritti tutkinnon Tbilisin polyteknisessä instituutissa. Hän pelasi Tbilisin Dynamossa vuosina 1965–1979. Hän kuului myös Neuvostoliiton koripallojoukkueen miehistöön, joka voitti olympiakultaa Münchenissä 1972, kun joukkue kukisti Yhdysvallat yhdellä pisteellä uudelleen pelattujen kolmen sekunnin lisäajalla tehdyn korin jälkeen. Kuumaverisenä tunnettu 198-senttinen Korkia oli siinä vaiheessa ajettu ulos varoitustilin tultua täyteen. Hän oli mukana maajoukkueessa myös Montréalissa 1976 saavuttamassa pronssia. Euroopan mestaruuden hän saavutti joukkueensa kanssa vuonna 1971, hopeaa 1975 ja 1977.

Vuosina 1980–1981 Korkia valmensi Tbilisin Dynamoa ja 1982–1983 Moskovan Dynamoa. Myöhemmin hän toimi liike-elämässä ja oli muun muassa yhtenä omistajaosakkaana Kutaisin Torpedon jalkapallojoukkueessa. Korkia kuoli sydäninfarktiin.

## Aiheesta muualla
* Mikheil Korkia Bio, Stats and Results  Olympics at Sports-Reference.com 
* Profiili FIBA Archive 
* «Светлое в моей жизни — победа в Мюнхене и выход из тюрьмы». Sovsport.ru-sivusto venäjäksi
* Basketpedia-profiili
I Wanna

**I Wanna** oli vuoden 2002 Eurovision laulukilpailun voittajakappale. Sen esitti Marie N englanniksi ja se on toistaiseksi Latvian ainut voittokappale. Kappale sai 176 pistettä, voittaen seuraavaksi tulleen Maltan 12 pisteellä. Kappaleen esiintymisnumero oli 23.

Kappale menestyi kaupallisesti surkeasti, ja se oli ensimmäinen euroviisuvoittokappale, jonka singleä ei julkaistu kotimaansa ulkopuolella. Kaiken lisäksi se ei menestynyt kunnolla edes kotimaassaan.

## Lähteet

## Aiheesta muualla
* Kappaleen sanat
Wild Dances

**Wild Dances** oli vuoden 2004 Eurovision laulukilpailun voittajakappale. Sen esitti Ukrainan edustaja Ruslana osittain englanniksi ja osittain ukrainaksi. Hän oli tehnyt kappaleen sävellyksen ja sanoituksen itse. Kappale sai 280 pistettä voittaen seuraavaksi tulleen Serbia ja Montenegron 17 pisteellä. Kappaleen esiintymisnumero oli semifinaalissa 11 ja finaalissa 10.

”Wild Dances” oli Eurovision laulukilpailuihin vasta toista kertaa osallistuneen Ukrainan ensimmäinen voittokappale. Maan toisen voiton toi Jamala kappaleellaan ”1944” vuonna 2016 ja kolmannen kerran Kalush Orchestra kappaleellaan ”Stefania” vuonna 2022.

Kappaleesta tuli superhitti Ukrainassa. Se nousi listoille myös muun muassa Belgiassa, Kreikassa ja Turkissa.

## Eurovision laulukilpailussa

Vuoden 2004 Eurovision laulukilpailun sääntöjen mukaan Ukrainan tuli tavoitella finaalipaikkaa 12. toukokuuta 2004 järjestetyn semifinaalin kautta, sillä se ei sijoittunut edellisvuonna kymmenen parhaan joukkoon. Ukrainan edustuskappale ”Wild Dances” arvottiin esiintymään numerolla 11, jossa sitä edelsi Kreikan edustaja Sakis Rouvas kappaleellaan ”Shake It” ja seurasi Liettuan Linas & Simona laulullaan ”What's Happened To Your Love?”.

Semifinaalin tulosjulkistuksessa Ukraina paljastettiin finaaliin etenevistä maista viidentenä. Myöhemmin kilpailun jälkeen paljastetuissa tuloksissa ”Wild Dances” sijoittui semifinaalin toiseksi saatuaan 256 pistettä. Se sai jokaiselta äänestävältä maalta pisteitä ja täydet 12 neljältä osallistujalta.

Finaalissa 15. toukokuuta 2004 kappale esitettiin kymmenentenä, Albanian Anjeza Shahinin kappaleen ”The Image Of You” jälkeen ja ennen Kroatian edustuskappaletta ”You Are The Only One” Ivan Mikulićin esittämänä. Lavalla Ruslanan taustatanssijoina toimi tanssiryhmä Žyttja (). Finaalissa ”Wild Dances” keräsi eniten pisteitä ja täten Ukraina julistettiin voittajaksi. Täydet pisteet kappaleelle antoivat kahdeksan maata. Vain Sveitsi jätti sen ilman pisteitä. Yhteensä pisteitä kertyi 280.

### Saadut pisteet
Vuonna 2004 käytössä oli pelkkä puhelinäänestys. Puola, Ranska ja Venäjä jättivät semifinaalin näyttämättä, joten kyseisissä maissa ei myöskään äänestetty. Monacon äänet semifinaalissa tulivat vararaadeilta, sillä maan puhelinäänestys epäonnistui. Finaalissa kaikki maat käyttivät puhelinäänestystä. Ukrainan edustuskappale ”Wild Dances” keräsi pisteitä seuraavasti:

## Listasijoitukset

## Lähteet

## Aiheesta muualla

* Kappaleen sanat
My Number One

**My Number One** oli vuoden 2005 Eurovision laulukilpailun voittajakappale. Sen esitti Helena Paparizou osittain englanniksi. Se oli Kreikan ensimmäinen ja tähän mennessä ainut voittokappale. Kappale sai 230 pistettä, voittaen seuraavaksi tulleen Maltan 38 pisteellä. Kappaleen esiintymisnumero oli 19.

Kappale nousi sekä Kreikan että Ruotsin listakärkeen ja Belgiassa, Sveitsissä, Saksassa ja Itävallassa se sijoittui top40:een. Kappale oli yksi neljästätoista kappaleesta jotka valittiin vuonna 2005 Eurovision viisikymmenvuotista taivalta juhlistavaan Congratulations-tapahtumaan ehdokkaaksi kaikkien aikojen euroviisuksi ja se sijoittui siinä neljänneksi. 

## Lähteet

## Aiheesta muualla

* Kappaleen sanat
Peitelty osingonjako

**Peitelty osingonjako** tarkoittaa järjestelyä, jossa yhtiö siirtää osakkaalleen osinkoon vertautuvan rahanarvoisen edun poikkeavan hinnoittelun avulla. Järjestelyssä yhtiö esimerkiksi maksaa osakkaalle ylihyvityksiä tai perii tältä alihintoja. Pyrkimyksenä on saada aikaan avointa osingonjakoa edullisempi kohtelu verotuksessa. Suomen lainsäädännössä pääsäännös tällaista menettelyä vastaan on verotusmenettelylain (1558/1995) 29 pykälä. Säännös koskee lähinnä osakeyhtiön ja sen osakkaiden ja näiden omaisten verotusta, mutta se on sovellettavissa myös muihin vastaaviin yhteisöihin ja näiden osakkaisiin tai jäseniin.

Ylihyvitystilanteessa yhtiö suorittaa osakkaalle tai tämän perheenjäsenelle suuren hyvityksen yhtiölle tehdyistä palveluksista (esimerkiksi ylipalkka) tai yhtiö maksaa tavallista suuremman vastikkeen yhtiölle luovutetusta hyödykkeestä. Aliveloitustilanteessa yhtiö vaatii osakkaaltaan hyvin pienen vastikkeen tälle luovutetusta hyödykkeestä. Osakkaalta ei esimerkiksi peritä korkoa tai peritään hyvin pientä korkoa vaikkapa osakaslainasta.

Oikeuskäytännössä peitellyksi osingonjaoksi on katsottu esimerkiksi järjestely, jossa henkilö myi yksityisliikkeensä osakeyhtiölle. Henkilö omisti tämän osakeyhtiön osakkeiden enemmistön. Osakeyhtiö maksoi henkilölle eläkettä, vaikka  tämä ei ollut koskaan ollut työsuhteessa yhtiöön. Eläkettä pidettiin peiteltynä osingonjakona.

## Lähteet

## Kirjallisuutta
* Korolainen, Virpi (toimittanut):*Verolait 1/2009,* Talentum media oy 2009, , sivut 233–236.
Travie McCoy

**Travis Lazarus ”Travie” McCoy** (s. 5. elokuuta 1981 Geneva, New York) on yhdysvaltalainen laulaja, rap rock -yhtye Gym Class Heroesin perustaja. Yhtye on julkaissut neljä studioalbumia. Hän on julkaissut myös yhden sooloalbumin.

## Yksityiselämä
Maaliskuussa 2008 Travie kertoi käyttäneensä opioideja. Hän aloitti käytön 15 vuoden iässä. Vuonna 2008 hän aloitti huumevieroitusohjelman. Tämä oli hänen toinen vieroituskertansa.

McCoy seurusteli Katy Perryn kanssa, joka esiintyi myös Gym Class Heroesin ”Cupid's Chokehold” -kappaleen musiikkivideolla. He ovat eronneet kahdesti, mutta aloittivat seurustelun jälleen huhtikuussa 2009. Pian seurusteltuaan pari kuitenkin erosi.

McCoy on vegetaristi. McCoy on rap-artisti Tygan serkku.

## Sooloalbumi
Travien ensimmäinen sooloalbumi *[[Lazarus (Travie McCoyn albumi)|Lazarus]]* julkaistiin 8. kesäkuuta 2010. Albumin ensimmäinen single ”Billionaire” (mukana Bruno Mars) julkaistiin 8. maaliskuuta 2010. Hän käyttää albumillaan taiteilijanimeä Travie McCoy. Levyn alkuperäinen nimi oli *The Lazarus Project*, mutta lakisyistä albumin nimi vaihdettiin Lazarukseksi. Lazarus-nimi tulee raamatun henkilöstä Lasarus ja nimi kuvastaa uudelleensyntymistä. Lazarus on myös Travien toinen nimi.

## Diskografia
### Sooloalbumit
* *[[Lazarus (Travie McCoyn albumi)|Lazarus]]* (2010)

### Singlet
* ”Billionaire” (mukana Bruno Mars) (2010)
* ”Need You” (2010)
* ”We'll Be Alright” (2010)
* ”Rough Water” (mukana Jason Mraz) (2013)
* ”Keep On Keeping On” (mukana Brendon Urie) (2014)
* ”Golden” (mukana Sia) (2015)

## Lähteet

## Aiheesta muualla
* Viralliset sivut
First Air

**First Air** (on **Bradley Air Services Limited** yhtiön toimintanimi) on lentoyhtiö pohjoisessa Kanadassa, sen pääkonttori sijaitsee Kanatan kaupungissa, Ontarion provinssissa, Kanadassa. Yhtiön kotikenttänä toimii Ottawan kansainvälinen lentoasema ja muita tärkeitä solmukohteita ovat Iqaluitin lentoasema ja Yellowknifen lentoasema. Kaikkiaan yhtiöllä on 30 reittikohdetta Kanadassa ja yhtiö kuljettaa lentorahtia ympäri maailmaa.

## Historia

Yhtiö aloitti toimintansa vuonna 1946 *Bradley Air Services* nimellä, ja on edelleen rekisteröity tällä nimellä. Myöhemmin yhtiö otti toiminimekseen *First Airin*. Reittiliikenteen yhtiö aloitti Ottawan ja North Bayn välillä vuonna 1973, reittiä lennettiin koneella jossa oli ainoastaan kahdeksan matkustajapaikkaa. Myöhemmin yhtiö laajensi reittilentoja Ottawan ohella Edmontoniin, Winnipegiin ja Montrealiin. Yhteistyössä Air Inuitin kanssa yhtiö palveli 16:tta inuiittikylää yhdistäen ne eteläiseen Kanadaan. Vuonna 1995 First Air hankki omistukseensa Ptarmigan Airwaysin ja vuonna 1997 Northwest Territorial Airwaysin. First Air on täysin Inuiittien omistama, Makivik Corporationin kautta joka osti lentoyhtiön vuonna 1990.

5. kesäkuuta 2009 First Air vastaanotti ensimmäisen leveärunkoisen Boeing 767-223 SF (Super Freighter) koneensa, joka on vuokrattu kolmen vuoden sopimuksella *Cargo Aircraft Management, Inc.* yhtiöltä.

## Kohteet

First Airilla on reittiliikennettä seuraaviin kohteisiin. (päivitetty maaliskuussa 2009):

*Alberta
**Edmonton (Edmontonin kansainvälinen lentoasema)

*Luoteisterritoriot
**Fort Simpson (Fort Simpsonin lentoasema)
**Hay River (Hay Riverin lentoasema)
**Inuvik (Inuvikin lentoasema)
**Norman Wells (Norman Wellsin lentoasema)
**Ulukhaktok (Ulukhaktok/Holmanin lentoasema)
**Yellowknife (Yellowknifen lentoasema)

*Manitoba
**Winnipeg (Winnipeg James Armstrong Richardsonin kansainvälinen lentoasema)

*Nunavut
**Arctic Bay (Arctic Bayn lentoasema)
**Arviat (Arviatin lentoasema)
**Baker Lake (Baker Laken lentoasema)
**Cambridge Bay (Cambridge Bayn lentoasema)
**Chesterfield Inlet (Chesterfield Inletin lentoasema)
**Coral Harbour (Coral Harbourin lentoasema
**Cape Dorset (Cape Dorsetin lentoasema)
**Clyde River (Clyde Riverin lentoasema)
**Gjoa Haven (Gjoa Havenin lentoasema)
**Hall Beach (Hall Beachin lentoasema)
**Igloolik (Igloolikin lentoasema)
**Iqaluit (Iqaluitin lentoasema)
**Kimmirut (Kimmirutin lentoasema)
**Kugaaruk (Kugaarukin lentoasema)
**Kugluktuk (Kugluktukin lentoasema)
**Pangnirtung (Pangnirtungin lentoasema)
**Pond Inlet (Pond Inletin lentoasema)
**Qikiqtarjuaq (Qikiqtarjuaqin lentoasema)
**Rankin Inlet (Rankin Inletin lentoasema)
**Resolute (Resolute Bayn lentoasema)
**Taloyoak (Taloyoakin lentoasema)
**Whale Cove (Whale Coven lentoasema)

*Ontario
**Ottawa (Ottawa Macdonald-Cartierin kansainvälinen lentoasema)

*Quebec
**Kuujjuaq (Kuujjuaqin lentoasema)
**Montreal (Montreal-Pierre Elliott Trudeaun kansainvälinen lentoasema)

## Laivasto
First Airin laivasto koostuu seuraavista lentokoneista (päivitetty huhtikuussa 2015):

## Lähteet
Rune Glifberg

**Rune Glifberg** (s. 7. lokakuuta 1974) on ammattirullalautailija. Hän on syntynyt Kööpenhaminassa, Tanskassa. Nykyään hän asuu Costa Mesassa, Yhdysvalloissa.
Jaakko Ruuskanen

**Jaakko Ruuskanen** (s. 26. elokuuta 1990 Tampere) on suomalainen jalkapalloilija. Hän on pelipaikaltaan keskikenttäpelaaja.

Ruuskanen on Tampereen Ilveksen kasvatti ja hän on pelannut neljätoista poikien maaottelua. Hän debytoi Veikkausliigassa 13. syyskuuta 2008 pelatussa FC KooTeePee-Tampere United ottelussa, päästessään kentälle 83. minuutilla. Kaudella 2009 Ruuskanen harjoitteli sekä Ilveksen että TamU:n harjoitusringissä seurojen yhteistyösopimuksen turvin.

## Lähteet
* Jaakko Ruuskanen Palloliiton sivuilla
Benjamin Creme

**Benjamin Creme** (5. joulukuuta 1922 Glasgow, Skotlanti – 24. lokakuuta 2016 Englanti) oli skotlantilainen taiteilija, esoteerikko ja *[[Share International]]* -lehden päätoimittaja, joka herätti huomiota väittämällä buddhalaisuudessa tunnetun viidennen Buddhan eli Maitreya-Buddhan olevan sama henkilö kuin kristittyjen Kristus ja muslimien Imam Mahdi sekä juutalaisten Messias.

## Tehtävä mestareilta
Creme on kertonut kiinnostuneensa okkultismista luettuaan 14-vuotiaana Alexanda David-Neelin kirjan *With Mystics and Magicians in Tibet*. Hän on kuulunut myös teosofispohjaiseen ufouskontokuntaan Aetherius Society sekä seurannut etenkin Alice Baileyä. Vuonna 1959 hän sai kertomansa mukaan ensimmäisen telepaattisen viestin Mestarilta, joka kehotti nauhoittamaan viestit. Creme alkoi julistaa ilmoitusta vuonna 1975. 

## Ennustukset Kristuksen toisesta tulemisesta
Keväällä 1982 Creme ennusti, että Kristus/Maitreya puhuu televisiossa kaikilla kanavilla 21.6.1982 ja että tällöin tulee tapahtumaan ihmeparanemisia. Toukokuussa hän täsmensi, että Kristus asuu Lontoossa. Vuonna 1997 Creme ennusti, että Kristus tulee puhumaan televisiossa kaikilla maailman kielillä samanaikaisesti. Vielä vuonna 2010 hän toisti ennustuksensa. Eräät Creven seuraajat päättelivät, että kyseessä täytyi olla ekonomisti ja kirjailija Raj Patel. Creve kuitenkin korjasi väärinkäsityksen. Myös Patel kiisti olevansa messias. 

## Viljaympyrät ja muita merkkejä
Creven mukaan pelloille eri puolilla maailmaa ilmestyneet viljaympyrät ovat etäisten planeettojen veljien työtä ja että Maitreya tulee paljastamaan tämän salaisuuden, jota hallitukset pimittävät. Maitreya on myös ilmoittanut tulevista pörssirmahduksista, jotka ovat merkki hänen tulemisestaan.

Cremen kirjoja on käännetty useille kielille.

## Lähteet
Isorastasmuura

**Isorastasmuura** (*Formicarius rufipectus*) on Keski-Amerikassa ja Etelä-Amerikan pohjoisosissa tavattava muuriin kuuluva varpuslintu.

## Koko ja ulkonäkö
Kooltaan isorastasmuura on noin 19&nbsp;cm. Lajin naama ja kurkku ovat väriltään mustat. Päälaki on alalajista riippuen joko musta tai ruosteenruskea. Rinta on väriltään ruosteenruskea. Isorastasmuuran selkä on väriltään tumman ruskea. Nuoret linnut ovat väriltään aikuisia vaaleampia ja kurkku on valkeampi.. Laji kulkee maassa tyypillisesti musta pyrstö koholla. Ulkonäöltään isorastasmuura muistuttaa rastasmuuraa (*Formicarius analis*) ja pikkurastasmuuraa (*Formicarius nigricapillus*), joilta molemmilta puuttuu ruosteenvärinen rinta.

## Levinneisyys ja elinympäristö
Isorastas muura elää Andeilla alueella, joka ulottuu Perusta Venezuelaan. Lajin elinympäristöä ovat tiheät metsät vuoriston juurella ja vuoriston alimmissa kerroksissa. Yleensä laji elää 1&nbsp;100&ndash;2&nbsp;200 metrin korkeudella merenpinnasta.

## Lähteet
Yhteisomistus

**Yhteisomistus** tarkoittaa esineen tai omaisuuden omistusoikeuden kuulumista kahdelle tai useammalle henkilölle tai oikeushenkilölle. Yhteisomistus on Suomen lain mukaan joko jaotonta tai määräosaista.

## Yhteisomistus Suomessa

### Jaoton yhteisomistus

Jaoton yhteisomistus perustuu vanhoihin germaanisiin omistuskäsityksiin. Suomalaisessa oikeusjärjestelmässä jaoton yhteisomistus on varsin poikkeuksellista, sillä sellaista ei voida perustaa sopimuksella. Tärkeimmät jaottomat yhteisomistustilanteet ovat jakamaton kuolinpesä, avoin yhtiö ja aiemmin ennen vuotta 1930 solmitun avioliiton aviopesä. Tällainen pesä tai yhtiö muodostaa varallisuuspiirin, johon perillisillä, puolisoilla tai yhtiökumppaneilla on osuus. He eivät omista pesän esineistä mitään määräosaa vaan osuuden koko pesään.

Jaottoman yhteisomistuksen omistajat voivat yleensä vain yhdessä käyttää omistusoikeutta. Tähän on kuitenkin säädetty poikkeuksia puolisoiden vallintaoikeuden osalta. Oma ryhmänsä ovat erilaiset yhteiset alueet. Vuoden 1734 laki säänteli yhteismetsiä ja pitäjänyhteisiä, ja myöhemmin erityisesti isojaoissa on syntynyt yhteisalueita. Yhteisalueen hallinto voi perustua osakaskokouksen laatimaan ja tuomioistuimen hyväksymään ohjesääntöön.

### Määräosainen yhteisomistus

Määräosainen yhteisomistus perustuu roomalaiseen oikeuteen ja se voi koskea kiinteistöä, irtainta esinettä ja arvopaperia. Yleissääntö on se, että yhteisomistus on määräosaista. Sellainen syntyy esimerkiksi usean henkilön ostaessa tai periessä kiinteistön. Osakkaiden suhteita sääntelee laki eräistä yhteisomistussuhteista (180/1958) ellei asiasta ole erityissäännöksiä.

Yhteisomistaja voi käyttää esinettä, kuten esimerkiksi kiinteistöä, siten ettei loukkaa toisten yhteisomistajien vastaavia oikeuksia. Yhteisomistajat sopivat usein nautinnan rajoista ja sopimus suojaa ulkopuolisten häirinnän lisäksi muiden yhteisomistajien häirinnältä. Yhteisomistaja saa luovuttaa osuutensa muita yhteisomistajia kuulematta. Yhteistä esinettä koskeviin oikeustoimiin tarvitaan kaikkien yhteisomistajien suostumus. Tällainen oikeustoimi voi olla vaikkapa määräalan myynti tai rakennusluvan hakeminen.

Kunkin yhteisomistajan omistus (määräosa) kohdistuu murtoluvulla ilmaistavaan osuuteen koko esineestä. Jollei muuta ilmene, omistajien murto-osat ovat yhtäsuuret. Määräosa ei siis merkitse fyysisesti rajoiltaan määriteltyä esineen osaa (toisin kuin esimerkiksi kiinteistön määräala). Yhteisomistussuhde voidaan kuitenkin eräin edellytyksin purkaa *jakamalla* esine osiin, esimerkiksi kiinteistö itsenäisiksi kiinteistöiksi.

Vaikka määräosainen *omistus* kohdistuu abstraktiin murto-osaan, voidaan kiinteistön *hallinta* järjestää *hallinnanjakosopimuksella*, jossa määritellään hallinnan fyysiset rajat. Hallinnanjakosopimukset ovat viime aikoina yleistyneet keinona hallinnoida useaa samalle kiinteistölle rakennettua asuinrakennusta, vaihtoehtona kiinteistön lohkomiselle tai asunto-osakeyhtiön perustamiselle.

## Lähteet

## Aiheesta muualla
*
Universidad Nacional Mayor de San Marcos

**Universidad Nacional Mayor de San Marcos** (, lyh. **UNMSM**) on Perun pääkaupungissa Limassa toimiva yliopisto. Se perustettiin vuonna 1551 kuningas Kaarle I:n antamalla määräyksellä, mikä tekee siitä Amerikan mantereen vanhimman yliopiston, joka on edelleen toiminnassa. Paavin allekirjoittaman bullan yliopisto sai 1571. 

Alkujaan yliopistossa oli kolme tiedekuntaa: taiteen, oikeustieteen ja teologian tiedekunnat. Tällä hetkellä yliopistossa on 20 tiedekuntaa. 

San Marcos yliopistossa on 32 441 opiskelijaa. Opetushenkilökuntaa on 2212.

Vuonna 2021 yliopiston rehtoriksi valittiin Jeri Ramón Ruffner, josta tuli ensimmäinen virkaan valittu nainen yliopiston historiassa.

## Lähteet

## Aiheesta muualla

* Viralliset sivut
Jussi Mäkelä (jalkapalloilija)

**Jussi Mäkelä** (s. 23. maaliskuuta 1988) on suomalainen jalkapalloilija, pelipaikaltaan maalivahti.

Jussi Mäkelä edustaa Kakkosessa pelaavaa Ilvestä. Mäkelä siirtyi kasvattajaseuraansa Tampere Unitedista kauden 2008 päätteeksi. Hänen uransa kohokohta tähän mennessä on ollut pääsy torjuntatöihin Tampere Unitedin 16.kesäkuuta.2008 10-vuotisjuhlaottelussa Tampere United – Djurgårdens IF FF. Mäkelä toimi myös kaudella 2009 Tampere Unitedin toisena maalivahtina Mikko Kavénin ollessa loukkaantuneena. 

## Lähteet
*Ilvesedustuksen pelaajakortti
*Ilves täydensi maalivahtiosastoaan
*Tampere United - Djurgårdens IF 
*Veikkausliigan pelaajakortti
Iitinseutu

**Iitinseutu** on suomalainen sanomalehti. *Iitinseutu* on perustettu vuonna 1954, ja se on Iitin ja Kouvolassa sijaitsevan Jaalan paikallislehti. Lehti ilmestyy kerran viikossa torstaisin. Lehden päätoimittaja on Veli-Pekka Kelloniemi.

*Iitinseudun* levikki on laskenut hiljalleen usean vuoden ajan. Vuonna 2000 lehden levikki oli 4&nbsp;397 kappaletta, vuonna 2003 se oli 4&nbsp;089 ja vuonna 2008 levikki oli 3&nbsp;595 kappaletta.

## Lähteet

## Aiheesta muualla
* Iitinseudun kotisivut
Ryongch’ŏnin räjähdys

**Ryongch’ŏnin räjähdys** oli Pohjois-Korean Ryongch’ŏnissa 22. huhtikuuta 2004 sattunut räjähdys. Se tapahtui rautatieasemalla, jonka Kim Jong-il oli ohittanut vain tunteja aikaisemmin. Pohjois-Korean mukaan räjähdyksen voima vastasi sataa tonnia dynamiittia, mutta Kyodo Newsin mukaan räjähdys oli jopa kahdeksan kertaa voimakkaampi. Aluksi Pohjois-Korea piti tapausta onnettomuutena, mutta sittemmin se vihjaisi sen olleenkin Kim Jong-iliin kohdistunut murhayritys.

Räjähdyksen on väitetty lisäksi mahdollisesti aiheutuneen junien törmäyksestä, dynamiitilla lastattujen junien ajamisesta sähköjohtojen yli tai ammoniumnitraatista. Räjähdys synnytti 15-metrisen kraatterin.

Kuolonuhrien määrä oli 161. Noin 1&nbsp;300 loukkaantui. Useat jäivät vaille kotia. Monet turman uhrit olivat lapsia; alueella ollut koulu meni maan tasalle. Ryongch’ŏnissa 1,5–2 kilometrin päässä räjähdyspaikasta olleen sairaalan kaikki ikkunat rikkoutuivat.

## Lähteet
Leväviilakala

**Leväviilakala** (*Acreichthys tomentosus*) on viilakaloihin kuuluva koralliriuttojen kala, jota joskus pidetään akvaariossa. 

Leväviilakala kasvaa noin 7–12 cm pitkäksi. Sen vartalo on litteä, vatsapuolella roikkuu kolmiomainen heltta. Yleisväri on keltaisen ja oliivinvihreän läikikäs, pyrstössä on 2–3 tummanruskeaa juovaa. Otsa on voimakkaasti kovera. Kummankin silmän takana on piikki, ja muutenkin kalassa on piikkejä siellä täällä.  

Leväviilakaloja tavataan koralliriutoilla, tyypillisesti 2–15 metrin syvyydessä Intian valtamerellä ja Tyynenmeren länsiosassa.

## Lähteet
AMANDA

**Antarctic Muon And Neutrino Detector Array (AMANDA)** on neutriinoteleskooppi, joka sijaitsee Amundsen-Scottin tutkimusasemalla Etelämantereella. Vuonna 2005, viiden vuoden työn jälkeen, AMANDAsta tuli virallinen osa IceCube -projektia.

## Aiheesta muualla
*AMANDA kotisivut 
*IceCube kotisivut
Jesse-Juho Kuusisto

**Jesse-Juho Kuusisto** on suomalainen jalkapalloilija, joka edustaa Miesten Kakkosessa pelaavaa Tampereen Ilvestä. Hän siirtyi Unitediin Ilveksestä heinäkuussa 2009 vuoden 2010 loppuun asti voimassa olevalla sopimuksella. Kuusisto aloitti jalkapalloilun Tampereen Pallo-Veikoissa mutta siirtyi myöhemmin Ilvekseen. Kuusisto debytoi miesten sarjassa syyskuussa 2008 pelatussa Miesten Kakkosen ottelussa ÅIFK-Ilves. Kuusiston liigadebyytti tapahtui 17.6. pelatussa RoPS-ottelussa, jossa hän pääsi kentälle loppuminuuteiksi. Lisäksi hän on pelannut Tampere Unitedin akatemiajoukkueessa. 

## Lähteet
*TamU kiinnitti kaksi superlupausta -Iltasanomat 
*Jesse Kuusisto U-18 maajoukkueen mukaan Portugalin leirille. -Ilvesedustus
Ashbury Heights

**Ashbury Heights** on ruotsalainen vuonna 2005 perustettu synthpop-yhtye. Yhtye esittää musiikkinsa englanniksi.

## Historia
Anders Hagström perusti yhtyeen silloisen tyttöystävänsä Yasmine Uhlinin kanssa Sundsvallissa. He tekivät levysopimuksen saksalaisen Out of Line -levy-yhtiön kanssa. Uhlin lähti yhtyeestä Saksan-kiertueen jälkeen marraskuussa 2008 ja Bergström valitsi uudeksi naisvokalistiksi norjalais-ruotsalaisen laulajan ja mallin Kari Bergin. Yasmine Uhlin palasi yhtyeeseen vuonna 2020.

## Jäsenet
* Anders Hagström – vokalisti, musiikki ja ohjelmointi
* Yasmine Uhlin (2005–2008, 2020-)
* Johan Andersson – koskettimet

### Entiset jäsenet
* Kari Berg – vokalisti

## Diskografia
### Studioalbumit
* 
* 
* 
* 

### EP:t
* 

### Kokoelmat
* 

### Demot
* 
* 
* 

### Singlet
* 

## Lähteet

## Aiheesta muualla
*
Halipula

**Halipula** on Joel Hallikaisen vuonna 1994 ilmestynyt studioalbumi. Albumin julkaisi levy-yhtiö Fazer Musiikki. 

Albumi sisältää eritoten lapsille suunnattuja lauluja. Albumin tunnetuin kappale on *Halipula*, joka on Hallikaisen yksi tunnetuimmista lastenlauluista.

Hallikaisen lisäksi albumilla esiintyvät Anna Hanski, lauluyhtye Beat, Puolalan musiikkikoulun oppilaita, Heikki Hilander, Tuija Piepponen, Elviina Pulli ja Juha Kastu.

## Kappaleet
Sovitukset ja orkesterin johto Jouni Lehtonen.

# Halipula – 3.02
# Kylpyammella yli Atlantin – 2.47
# Suukko maistuu makealta (Joel Hallikainen & Anna Hanski) – 2.25
# Lumimies (Joel Hallikainen & Heikki Hilander) – 3.44
# Mistä lapset tulee – 2.46
# Pullonhenki (Joel Hallikainen & Heikki Hilander) – 3.38
# Pöhköpöllö – 1.12
# Anna suukko – 3.03
# Intiaanipäällikkö Mokkasiini – 2.51
# Juu-juu-juu (Joel Hallikainen & Tuija Piepponen & Elviina Pulli & Juha Kastu) – 1.56
# Hiljainen Kaikkonen – 2.45
# Upea mustakatti – 2.25
# Laivarotta viimeinen – 3.13
# Taikauni – 3.36

## Tekijät
### Muusikot
*Joel Hallikainen – laulu
*Jouni Lehtonen – kosketinsoittimet, ohjelmointi
*Ilpo Murtojärvi – kitara
*Lucjan Caplizky – puhallinsoittimet, harmonikka
*Lauluyhtye Beat – taustakuoro
*Puolalan Musiikkikoulun Kuudesluokkalaiset – lapsikuoro
*Heikki Hilander – imitointi (Lumimies ja Pullonhenki)
*Elviina Pulli, Juha Kastu, Tuija Piepponen – äänet (”Juu-juu-juu”)
### Tuotanto
*Joel Hallikainen – tuottaja
*Timo Lindström – vastaava tuottaja, miksaaja
*Kim Engblom – äänittäjä (Riverside Studio)
*Juha Laakso – miksaaja
*Pauli Saastamoinen – masteroija (Finnvox)
*Jouni Lehtonen – kannen valokuva
*Birgit Pulkkinen – kannen suunnittelu

## Lähteet
Frankie Lymon

**Franklin Joseph ”Frankie” Lymon** () oli afroamerikkalainen laulaja. Hän tuli tunnetuksi parhaiten The Teenagersin solistina 1956, jolloin tuli heidän iso hittinsä ”Why Do Fools Fall in Love”. Sittemmin hän jatkoi joitain vuosia soolouraa. Frankie Lymon oli kolmesti avioliitossa ja kuoli huumeiden yliannostukseen vain 25-vuotiaana.

## Aiheesta muualla
Luettelo feministeistä

Tämä on luettelo kuuluisista feministeistä.

## Ulkomaalaisia feministejä

* Mary Astell (1666–1731)
* Mary Wortley Montagu (1689–1762)
* Jeremy Bentham (1748–1832)
* Mary Wollstonecraft (1759–1797)
* John Stuart Mill (1806–1873)
* Juana Manuela Gorriti (1818–1898)
* Rebecca Latimer Felton (1835-1930)
* Emmeline Pankhurst (1858–1928) 
* Emma Goldman (1869–1940)
* Alexandra Kollontai (1872–1952)
* Virginia Woolf (1882–1941)
* Eleanor Roosevelt (1884–1962)
* Simone de Beauvoir (1906–1986)
* Betty Friedan (1921–2006)
* Adrienne Rich (1929–2012)
* Luce Irigaray (s. 1930)
* Nawal El Saadawi (s. 1931)
* Gloria Steinem (s. 1934)
* Valerie Solanas (1936–1988)
* Yvonne Hirdman (s. 1943)
* Donna Haraway (s. 1944)
* Camille Paglia (s. 1947)
* Starhawk (s. 1951)
* Rosi Braidotti (s. 1954)
* Judith Butler (s. 1956)
* Elizabeth Grosz
* Karen Barad
* Asha Haji Elmi (s. 1962)

## Suomalaisia feministejä

* Adelaïde Ehrnrooth (1826-1905)
* Minna Canth (1844–1897)
* Elisabeth Stenius-Aarneenkallio (1847–1924)
* Alexandra Gripenberg (1857-1913)
* Kaari Utrio (s. 1942)
* Margherita Zilliacus (s. 1949)
* Mariella Lindén (s. 1950)
* Kaarina Kailo (s. 1951)
* Anja Snellman (s. 1954)
* Sunniva Drake (s. 1955)
* Kevät Nousiainen (s. 1950)
* Tuija Pulkkinen (s. 1956)
* Tuula Haatainen (s. 1960)
* Leena Lehtolainen (s. 1964)
* Kaarina Hazard (s. 1966)
* Heidi Liehu (s. 1967)
* Rosa Meriläinen (s. 1975)
* Anne Moilanen (s. 1976)
* Sofi Oksanen (s. 1977)
Nacho Monreal

**Ignacio ”Nacho” Monreal Eraso** (s. 26. helmikuuta 1986 Pamplona, Navarran maakunta, Espanja) on espanjalainen jalkapalloilija, pelipaikaltaan vasen laitapuolustaja. Hän edusti kotimaansa seurojen lisäksi 6,5 kautta englantilaisseura Arsenalia.

## Seurajoukkueura
Monreal on Osasunan kasvatti. Hän debytoi seuran edustusjoukkueessa Mestarien liigan karsiinoissa Hamburger SV:tä vastaan elokuussa 2006. Ensiesiintymisensä pääsarjatasolla hän teki 22. lokakuuta 2006 ottelussa Valenciaa vastaan. Kaudesta 2007–2008 lähtien hän oli joukkueen ykkösvalinta pelipaikalleen. Hän pelasi Osasunassa 127 Primera Divisiónin ottelua, ja teki kolme maalia.

10. kesäkuuta 2011 hän teki viisivuotisen sopimuksen kesän aikana jo kovasti vahvistuneen Málagan kanssa. Hänestä maksettiin 6 miljoonan euron siirtokorvaus. Hän pelasi seurassa puolentoista vuoden aikana 45 pääsarjaottelua. Hän debytoi myös Mestarien liigassa.

Tammikuussa 2013 Monreal siirtyi Englannin Valioliigan Arsenaliin, jossa hän pelasi 6,5 vuotta. Hän voitti sekä FA Cupin eetä FA Community Shieldin 2014, 2015 ja 2017. Hän pelasi 12 ottelua, mukaan lukien tappiollinen finaali, Eurooppa-liigassa 2018–2019. Valioliigassa hän pelasi kaikkiaan 187 ottelkua ja teki seitsemän maalia. Mestarien liigassa hän esiintyi yhteensä 19 ottelussa.

Monreal siirtyi Espanjan pääsarjan Real Sociedadiin kesällä 2019. Hän pelasi uransa viimeiset ottelut toukokuussa 2021.

## Maajoukkueura
Monreal kuului Espanjan alle 21-vuotiaiden maajoukkueen kokoonpanoon vuoden 2009 EM-kilpailuissa. Ensiesiintymisensä Espanjan maajoukkueessa hän teki 12. elokuuta 2009 ystävyysottelussa Makedoniaa vastaan. Ensimmäisen arvokilpailujen karsintaottelunsa hän pelasi MM-karsintaottelussa Armeniaa vastaan lokakuussa 2009. Ensimmäisen maaottelumaalinsa hän viimeisteli MM-karsinnassa Makedoniaa vastaan marraskuussa 2016. Hän kuului Espanjan joukkueeseen MM-kilpailuissa 2018, muttei päässyt pelaamaan.

## Lähteet

## Aiheesta muualla

* Nacho Monrealin tilastot BDFutbol-sivustolla
Drew Gooden

**Andrew Melvin ”Drew” Gooden** (s. 24. syyskuuta 1981 Oakland, Kalifornia) on yhdysvaltalainen koripalloilija. Hän pelasi NBA:ssa vuosina 2002–2016. Goodenin äiti on suomalainen ja isä yhdysvaltalainen.

## Pelaajaura

Gooden pelasi Kansasin yliopistossa vuosina 1999–2002. Kansas selviytyi vuonna 2002 neljän parhaan joukkoon, ja Gooden voitti yliopistokoripallon levypallokuninkuuden. Valmentajayhdistys valitsi Goodenin vuoden pelaajaksi, ja Kansasin yliopisto jäädytti hänen pelinumeronsa.

Memphis Grizzlies varasi Goodenin NBA:han neljännellä vuorolla . Ensimmäisellä NBA-kaudellaan Gooden valittiin tulokkaiden tähdistöviisikkoon. Hän pelasi runkopelaajana Memphisissä, Orlando Magicissä ja vuosina 2004–2008 LeBron Jamesin tähdittämässä Cleveland Cavaliersissa, joka selviytyi kaudella 2006–2007 loppuotteluihin häviten San Antonio Spursille. Cavaliersin jälkeen Gooden on edustanut useita NBA-seuroja. Keväällä 2014 hän pelasi hyvin Washington Wizardsissa, mikä poiki hänelle pelaajasopimuksen seuraavaksi kaudeksi.

## Pelityyli

208-senttinen ja yli satakiloinen Gooden tunnetaan hyvänä korinaluspelaajana.

## Yksityiselämä

Goodenin äiti on suomalainen Ulla Lear (o.s. Pellinen), ja isä on Suomessa koripalloa ammatikseen pelannut yhdysvaltalainen Andrew Gooden. He tapasivat koripallon ulkopuolella Andrew'n pelatessa Äänekoskella 1970-luvun lopussa. Drew syntyi Kalifornian Oaklandissa 24. syyskuuta 1981 ja on asunut ikänsä Yhdysvalloissa. Hän on vieraillut Suomessa useaan otteeseen etenkin lapsena. Goodenin ollessa esikouluiässä hänen vanhempansa erosivat, ja hän kasvoi pääasiassa isänsä luona.

2010-luvun alkupuolella Gooden ilmoitti haluavansa pelata Suomen maajoukkueessa. Gooden ei ole Suomen kansalainen, ja hän on pelannut Yhdysvaltain alle 20-vuotiaiden maajoukkueessa vuoden 2000 Amerikan-mestaruuskilpailuissa. Hän odotti pitkään kutsua Yhdysvaltain maajoukkueeseen, mitä ei koskaan tapahtunut. Gooden jätti kaksoiskansalaisuushakemuksensa NBA:n kevään 2014 pudotuspelien aikaan, mutta hakemus ei ehtinyt saada hyväksyntää ennen syksyn 2014 MM-kilpailuja, joissa Gooden olisi halunnut Suomea edustaa. Hän matkusti kuitenkin Espanjaan katsomaan MM-kilpailuja ja rakentamaan suhteita suomalaisiin koripallotoimijoihin. 

Vieraillessaan Suomessa kesällä 2016 Gooden kertoi haluavansa yhä edustaa Suomea. Goodenin puoliso on indonesialaissukuinen Malyndah Gundawan, ja heillä on Andrew-niminen poika.

## Lähteet

## Aiheesta muualla

* NBA:n pelaajaprofiili
Ideal Bikes

**Ideal Bikes** on kreikkalainen polkupyörävalmistaja, joka valmistaa *Ideal*-tuotemerkillä noin 140&nbsp;000 polkupyörää vuodessa. Useat maastopyöräilyjoukkueet käyttävät Idealin valmistamia pyöriä.

## Historia
Yritys perustettiin Kreikassa vuonna 1926. Vuonna 1955 syntyi Ideal-brändi, jonka alla yritys alkoi valmistaa omia polkupyöriään. Tuotemerkin lanseeraus merkitsi käännekohtaa: sen myötä IDEAL laajensi jälleenmyyntiverkostoaan ja vakiinnutti asemansa Kreikan johtavana pyörätoimittajana. Vuonna 1991, kun yritys muutti tuotantonsa Patrakseen, Kreikkaan, 14 000 neliömetrin omistamaansa tehdaskiinteistöön. 

1990-luvun puolivälissä Ideal Bikes alkoi viedä pyöriään yhä useampiin Euroopan maihin. Yritys sai näkyvyyttä alan suurilla kansainvälisillä messuilla, kuten Eurobike ja IFMA Bicycle Show, mikä vahvisti sen asemaa myös kansainvälisenä brändinä.

Vuonna 2004 Ideal Bikes siirtyi aktiivisesti urheilun maailmaan ryhtymällä sponsoroimaan maantie- ja maastopyöräilyjoukkueita eri puolilla Eurooppaa. Sen pyörät nähtiin myöhemmin myös olympialaisten MTB- ja triathlonkilpailuissa.

Vuonna 2015 Ideal esitteli ensimmäisen sähköavusteisen kaupunkipyöränsä Oraman. Se käynnisti yrityksen Futour-malliston synnyn ja yrityksen laajentumiseen sähköpyörien kasvaville markkinoille.

## Lähteet

## Aiheesta muualla
* idealbikes.net
Tulijuovakorallitokko

**Tulijuovakorallitokko** (*Gobiodon histrio*) (aiemmin tulitäplätokko) on tokkojen heimon kalalaji.

## Koko ja ulkonäkö

Tulijuovakorallitokko jää alle 4&nbsp;cm pitkäksi. Sen päässä silmistä alkaen taaksepäin on pystyjuovia. Vartalossa, varsinkin kyljen yläosassa on vihertävällä pohjalla punaisia täpliä, jotka muodostavat vaakasuoria jonoja. Joillakin yksilöillä on kyljessään musta silmätäplä, toisilta se puuttuu, eikä tiedetä, ovatko nämä ehkä eri lajia. Tulijuovakorallitokkojen ihosta erittyy kitkerää limaa, minkä takia isommat kalat eivät syö niitä.

## Alkuperä ja elinympäristö

Tulijuovakorallitokkoja elää luonnossa Indopasifisella merialueella ja Punaisellamerellä. Ne pysyttelevät usein *[[Acropora]]*-korallien oksiston suojissa. Kala pysyy paikallaan vaikka vuorovesi paljastaisi korallin tilapäisesti kuiville, ja kykenee silloin hengittämään ilmaa.

## Lähteet
Courtney Lee

**Courtney Lee** (s. 3. lokakuuta 1985 Indianapolis, Indiana) on yhdysvaltalainen koripalloilija. Hän pelaa ammatikseen NBA-joukkue Dallas Mavericksissä. Lee varattiin  numerolla 22 Orlando Magiciin. Hän pelasi ennen NBA-uraansa Western Kentuckyn yliopistossa. Hän on 196 senttimetriä pitkä ja painaa 91 kiloa.  

## Yliopistoura

Lopetettuaan yliopistossa hän oli jaetulla ensimmäisellä sijalla Western Kentuckyn kaikkien aikojen parhaan pisteidentekijän Jim McDanielsin kanssa tekemällä yhteensä 2&nbsp;238 pistettä. Hän pelasi yliopistojoukkueessaan yhteensä 3&nbsp;957 minuuttia, aloitti 127 peliä, heitti vapaaheittonsa lähes 82:n prosentin tarkkuudella, heitti 245 kolmen pisteen heittoa, riisti pallon 242 kertaa, syötti korin 281 kertaa ja torjui vastustajan heiton 78 kertaa.

## NBA-ura

Lee pelasi ensimmäisen kautensa NBA:ssa kaudella 2008–2009 Orlandon riveissä tehden runkosarjassa keskimäärin 8,4 pistettä, ottaen 2,3 levypalloa ja syöttäen 1,2 koriin johtanutta syöttöä ottelua kohden. Hän pelasi 77 ottelua aloittaen niistä 42. Orlando pääsi kyseisellä kaudella finaaleihin mutta hävisi Los Angeles Lakersille otteluvoitoin 4–1. Lee siirtyi Orlandosta New Jersey Netsiin 25. kesäkuuta 2009 yhdessä Rafer Alstonin ja Tony Battien kanssa vaihdossa Vince Carteriin ja Ryan Andersoniin. Lee pelasi New Jerseyssä vain kauden 2009–2010. Hän siirtyi 11. elokuuta 2010 neljän joukkueen välisessä kaupassa Houston Rocketsiin. Kahden Houstonissa pelatun kauden jälkeen hän siirtyi 20. heinäkuuta 2012 kolmen joukkueen välisessä kaupassa Boston Celticsiin ja teki nelivuotisen, 21,5 miljoonan dollarin arvoisen sopimuksen.

Tammikuussa 2014 Lee siirtyi Memphis Grizzliesiin, helmikuussa 2016 Charlotte Hornetsiin, kesällä 2016 New York Knicksiin ja tammikuussa 2019 Dallas Mavericksiin.

## Muuta

Leellä on tatuointi, jossa lukee *R.I.P. Danny Rumph*. Se on omistettu hänen joukkuekaverilleen yliopistossa, joka kuoli pelikentälle.

## Lähteet
Muhtar Äwezov

**Muhtar Omarhanuly Äwezov** (, ; 28. syyskuuta 1897, entisen Semipalatinskin kihlakunnan Tšingistau, nykyinen Kazakstan – 27. kesäkuuta 1961 Moskova) oli kazakinkielinen neuvostokirjailija ja kirjallisuudentutkija.

Muhtar Äwezov valmistui vuonna 1928 Leningradin yliopistosta ja suoritti jatko-opintoja Keski-Aasian yliopistossa Taškentissa. Vuonna 1946 hänet nimitettiin Kazakstanin tiedeakatemian akateemikoksi. 

Kirjailijan ensimmäinen teos, kansanperinteeseen perustuva tragedia *Eŋlik-Kebek*, on vuodelta 1917. 1920–1940-luvuilla hän kirjoitti kertomuksia, pienoisromaaneja ja yli 20 näytelmää. Äwezovin pääteos on runoilija ja kansanvalistaja Abai Qunanbaiulyn elämää kuvaava suurromaani *Abai žoly* (”Abain tie”, 1942–1956), joka piirtää laajan kuvan 1800-luvun jälkipuoliskon kazakkiyhteiskunnasta. Äwezov toimi myös kazakin- ja kirgiisinkielisen kaunokirjallisuuden ja suullisen kansanperinteen tutkijana.

Äwezov sai ”Abain tie” -romaanista Leninin palkinnon vuonna 1959. Kazakstanin Itä-Kazakstanin alueen Žarman piirin Bakyrtšikin taajama nimettiin kirjailijan mukaan vuonna 1967.

## Suomennettu teos
* (Muhtar Auezov) *Laukaus solassa*. Suom. Natalia Pienimäki. Helsinki, Moskova: SN-kirjat, Raduga, 1986.

## Lähteet
A Fool There Was

**A Fool There Was** on vuonna 1915 ensi-iltansa saanut Frank Powellin ohjaama yhdysvaltalainen draamamykkäelokuva, jonka pääosissa ovat Theda Bara, Edward José ja May Allison. Sivuosissa ovat muiden muassa Victor Benoit, Clifford Bruce ja Minna Gale. Roy L. McCardell ja Frank Powell kirjoittivat käsikirjoituksen Porter Emerson Brownen näytelmän pohjalta, joka kirjoitti näytelmän Rudyard Kiplingin runon *The Vampire* pohjalta. *A Fool There Was* on mustavalkoinen ja sen kesto on 67 minuuttia. *A Fool There Was* sai ensi-iltansa kotimaassaan tammikuussa vuonna 1915. William Fox Vaudeville Company -yhtiö tuotti elokuvan. Elokuvan ansiosta Barasta tuli yksi 1900-luvun alun ensimmäisistä seksisymboleista. *A Fool There Was* on yksi harvoista Baran elokuvista, joka ei ole kadonnut.  

Bara näyttelee femme fatale -roolia, joka käyttää charmiaan vietelläkseen moraalista Wall Street -asianajaja John Schuyleria (Edward José).

Elokuvan kuuluisa lausahdus on vampyyrin sanoma ”Kiss me, my Fool!” (suom. *Suutele minua, typerykseni!*)

## Rooleissa

## Lähteet

## Aiheesta muualla
* Elokuva ''A Fool There Was'' YouTubessa.
*
*
*
*''A Fool There Was'' Amazonissa. 
*''A Fool There Was'' TCM Movie Databasessa. 
*''A Fool There Was'' Silents Are Goldenissa. 
*Mykkäelokuvasivusto
Cock Sparrer

**Cock Sparrer** on vuonna 1972 perustettu lontoolainen punk-rock-yhtye, jonka tunnetuimpia kappaleita ovat ”Running Riot”, ”England Belongs to Me” ja ”Chip on My Shoulder”. Monet kappaleista kertovat duunarin arjesta, oluen juonnista ja jalkapallosta. Yhtye keikkailee yhä ympäri Eurooppaa.

## Jäsenet
*Colin McFaull – laulu
*Mick Beaufoy – soolokitara
*Daryl Smith – kitara
*Steve Burgess – basso
*Steve Bruce – rummut

## Diskografia
### Studiolevyt
*Cock Sparrer Decca, 1978
*Shock Troops Razor, 1982  
*Running Riot in '84 Syndicate , 1984  
*Guilty as Charged Bitzcore, 1994  
*Two Monkeys Bitzcore, 1997  
*Here We Stand Captain Oi!, 2007 
*Forever, 2017

10" EP
*Run Away EP, 1995, Bitzcore

7" Singles
*"Running Riot" b/w "Sister Suzie", 1977, Decca
*"We Love You" b/w "Chip on my Shoulder", 1977, Decca
*"England Belongs to Me" b/w "Argy Bargy", 1982, Carerre
*"Run Away", 1995, Bitzcore
*"Too Late" b/w "Because You're Young", 2007, Captain Oi!
*"Did You Have A Nice Life Without Me?" b/w "So Many Things", 2008, Dirty Punk (French Import)
*"True To Yourself" b/w "Chip On My Shoulder (Live)", 2008, TKO Records
*"Spirit of '76" [one-sided flexidisc], 2008, Pirates Press Records
*"England Belongs to Me" 30th Anniversary Split w/ Rancid, 2012 Pirates Press Records

### Kokoelmat
*Rarities, 1995, Captain Oi!
*Rumours Carry More Weight Than Fact (The Best Of Cock Sparrer), 1996, Step-1
*England Belongs To Me, 1997, Harry May
*Bloody Minded, 1999, Dr. Strange/Bitzcore
*The Best of Cock Sparrer, 2004, Recall 2 cd
*The Decca Years, 2006, Captain Oi!
*40 Years, 2012, Captain Oi!
Ybyrai Altynsarin

**Ybyrai Altynsarin** (, ; 20. lokakuuta 1841 – 17. heinäkuuta 1889) oli kazakkilainen pedagogi, kirjailija ja kansanperinteen tutkija.

Ybyrai Altynsarin valmistui Orenburgin venäläisestä koulusta. Hän työskenteli opettajana ja vuodesta 1879 lähtien Turgain kazakkikoulujen tarkastajana. Altynsarin kehitti kazakinkielistä kouluopetusta humanististen periaatteiden sekä Konstantin Ušinskin ja Leo Tolstoin oppien pohjalta. Hän laati oppikirjoja ja käänsi kazakiksi klassista venäläistä kirjallisuutta.

## Lähteet
Abai Qunanbaiuly

**Abai Qunanbaiuly** (, ; 10. elokuuta (J: 29. heinäkuuta) 1845 nykyinen Itä-Kazakstanin alueen Abain piirin Karaulin kylä, – 6. heinäkuuta (J: 23. kesäkuuta) 1904 Karaul) oli kazakkilainen runoilija ja kansanvalistaja sekä yksi kazakin kirjakielen perustanlaskijoista.

Abai syntyi feodaaliruhtinas Qunanbai Öskenbaiulyn perheeseen. Hän opiskeli Semipalatinskin koraanikoulussa ja kävi samalla myös venäläistä koulua. Itämaisten runoilijoiden ja tiedemiesten lisäksi Abain maailmankuvaan vaikutti voimakkaasti klassinen venäläinen kirjallisuus, jonka teoksia hän käänsi äidinkielelleen.

Satiirisissa runoissaan Abai arvostelee yhteiskunnallista epäoikeudenmukaisuutta, kansan takapajuisuutta ja tietämättömyyttä. Hän kehitti kazakinkielisen runouden tyyliä ja otti käyttöön uusia runomuotoja. Runoelmassa *Iskander* Abai kuvaa kriittisesti Aleksanteri Suuren valloituksia. Hän kirjoitti myös didaktisia proosateoksia.

Kirjailija Muhtar Äwezov kuvaa runoilijan elämää eeppisessä romaanissaan ”Abain tie”. Entinen Karagandan alueen Tšurubai-Nuran taajama nimettiin Abain mukaan vuonna 1961.

## Lähteet
Michel Gurfi

**Michel Gurfi** (s. 3. joulukuuta 1982 Buenos Aires, Argentiina) on argentiinalainen näyttelijä.

Ennen näyttelijänuraansa Gurfi toimi mainosmallina. Hän tuli tunnetuksi meksikolaisesta telenovelasta *Rebelde*, jossa hän näytteli vuosina 2004–2005. Sittemmin hän on esiintynyt muun muassa espanjalaissarjoissa *Física o química* ja *[[Serranon perhe]]*.

Gurfi on myös juontanut muun muassa *[[Beauty and the Geek]]* -tositelevisio-ohjelman meksikolaisversiota *La bella y el nerd* ja kilpaillut *[[Dancing with the Stars]]* -tanssiohjelman espanjalaisversiossa *¡Mira quién baila!*.

Gurfi on opiskellut musiikkia 14-vuotiaasta lähtien. Hänen laulamansa kappale ”Pa’ quererte un poquito más” kuultiin *Serranon perheessä* ja julkaistiin *Disco estrella vol. 11* -kokoelma-albumilla vuonna 2008.

## Lähteet

## Aiheesta muualla
*
Merveille Lukeba

**Merveille Lukeba** (s. 30. maaliskuuta 1990) on brittiläinen näyttelijä, joka tunnetaan parhaitaan roolistaan Thomas Tomonena brittiläisessä draamasarjassa *[[Skins – liekeissä]]*.

Lukeba syntyi Kinshasassa, Kongon demokraattisessa tasavallassa ja kasvoi Woolwichissa, Englannissa. Hän puhuu sujuvaa ranskaa ja lingalaa.

## Ura
Hänen näyttelydebyyttinsä oli vuonna 2006 Sierra Leonen lapsisotilas Moseksena palkinnon voittaneessa *[[Ezra|Ezrassa]]*. Hän esiintyi ensi kertaa televisiossa vuonna 2007 roolinaan Tre Douglasina ohjelmassa *[[The Bill]]*.

## Filmografia

## Triviaa

Lukeba on esiintynyt useissa mainoksissa kuten Ford Mondeo -mainoksessa, Tridentissä sekä UEFA:ssa.

Hän oli vuoden 2008 helmikuussa lehden *[[The New York Sun]]* kannessa.

## Lähteet

## Aiheesta muualla
*
Australiannuolihaukka

**Australiannuolihaukka** (*Falco longipennis*) on australialainen pieni jalohaukka.

## Koko ja ulkonäkö
Linnun pituus on 30–36&nbsp;cm ja siipien kärkiväli noin 83&nbsp;cm. Se on päältä harmaa ja alapuolelta punaruskea. Sukupuolet ovat samanvärisiä.

## Esiintyminen
Australiannuolihaukat elävät lähes kaikkialla Australian mantereella sekä Tasmanian itä- ja pohjoisosissa. Osa kannasta talvehtii Indonesiassa ja Papua-Uusi-Guineassa. Lajin elinympäristön ala on 1–10&nbsp;miljoonaa neliökilometriä ja maailman populaatio on kooltaan 10&nbsp;000–100&nbsp;000&nbsp;yksilöä.

## Elinympäristö
Laji elää pääasiassa valoisissa, harvakasvuisissa metsissä. Saalistuslennoilla se vierailee myös asutuksen piirissä ja pensaikkomailla.

## Lisääntyminen
Pesä on korkealla puun latvassa. Naaras munii 2–4&nbsp;munaa.

## Ravinto
Haukat syövät enimmäkseen lintuja, pienistä varpuslinnuista lähes sen itsensä kokoisiin. Hämärissä se saalistaa myös lepakoita ja lentäviä isokokoisia hyönteisiä.

## Lähteet
* OzAnimals.com 
* Raptor.org  

### Viitteet
Abu Hamza

Nimi **Abu Hamza** voi viitata seuraaviin henkilöihin:
* Abu Hamza al-Masri, vangittu radikaali muslimisaarnaaja.
* Mahmoud al-Majzoub, Islamilaisen jihadin johtaja.
* Abu Hamza al-Muhajir, Irakin al-Qaidan johtaja.
* Abu Hamza Rabia, Pakistanissa tapettu al-Qaidan johtaja.
* Abu Hamza al-Thumali, Zayn al-Abidinin kumppani.
Armo Murha

**Armo Murha** (oikealta nimeltään **Miika Helander**) on tamperelainen rap-artisti, joka muistettiin kyvyistään erityisesti battle-räppärinä. Armo Murhan kiinnostus rap-musiikkia kohtaan alkoi hänen kuullessaan Vanilla Icea, MC Hammeria ja Public Enemyä. Armo Murha on osallistunut Rapin SM -kisoihin kahdesti vuosina 2004 ja 2006. Ensimmäisissä kisoissa hän räppäsi nimellä *Uupunut Taimi*. Tuolloin hän selvisi finaaliin, mutta hävisi lopulta Verbaalille. Vuonna 2006 hän kuitenkin voitti. Tuolloin hän räppäsi nimellä *Hellwood*.

Kevällä 2005 Armo Murha julkaisi internetissä *Eutan aasia* -nimisen albumi. Armo Murha esiintyi myös *[[Yellowmic]]* – *[[Adihasla OST]]*  -levyllä.

Urallaan Armo Murha ei koskaan keskittynyt tavallisten kappaleiden tekemiseen, vaan jopa suurin osa hänen sooloalbumistaan sisälsi niin sanottuja dissejä eli ivailuja muita artisteja kohtaan. Armo Murhan tyyli oli aina koruton ja äärimmäisen epäkunnioittava, ja hän käytti ilmaisutapanaan sadistista ja tarkoituksellisen mautonta mustaa huumoria.

## Diskografia
### Albumit
* *[[Eutan aasia]]* (2005)

### Vierailijana

## Lähteet
Barcelonan metron linja 11

**Barcelonan metron linja 11** on Barcelonan metron kevytmetrolinja. Se avattiin vuonna 2003. Automaattimetrolinjan pituus on 2,1 kilometriä ja sen varrella on viisi asemaa. Linja on merkitty metrokarttoihin vaaleanvihreällä värillä.

## Asemat

Asemien yhteydessä näkyvät vaihtomahdollisuudet muihin metrolinjoihin ja Renfen juniin.
* Trinitat Nova  
* Casa de l'Aigua
* Torre Baró-Vallbona 
* Ciutat Meridiana
* Can Cuiàs

## Aiheesta muualla
*Linja 11 Trens de Catalunya -sivustolla